U-I-171/10
Natisni
Opravilna št.:
U-I-171/10
Datum odločitve:
29. 4. 2011
ECLI:
ECLI:SI:USRS:2011:U.I.171.10
Akt:
Odlok o kategorizaciji občinskih cest (in kolesarskih poti) v Občini Hoče-Slivnica (Medobčinski uradni vestnik Štajerske in Koroške regije, št. 40/99), 4. čl.
Izrek:
Pobuda za začetek postopka za oceno ustavnosti in zakonitosti 4. člena Odloka o kategorizaciji občinskih cest (in kolesarskih poti) v Občini Hoče-Slivnica (Medobčinski uradni vestnik Štajerske in Koroške regije, št. 40/99), kolikor kategorizira lokalno cesto "Slivnica-Polana-Zgornje Hoče", v delu, ki poteka po zemljišču parc. št. 155/2, k. o. Čreta, se zavrže.
Evidenčni stavek:
Pobuda je prepozna, če ni vložena v enem letu od uveljavitve izpodbijanega predpisa, ki učinkuje neposredno oziroma v enem letu od dneva, ko je pobudnik izvedel za nastanek škodljivih posledic.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Jožefa Bregant Kožar, Orehova vas
Datum vloge:
14. 7. 2010
Vrsta odločitve:
sklep
Vrsta rešitve:
zavrženje
Dokument:
US29423
Dokument v PDF obliki:
U-I-171-10.pdf
124 KB
Prenesite datoteko
U-I-171/10-5
29. 4. 2011
S K L E P
Ustavno sodišče je v postopku za preizkus pobude Jožefe Bregant Kožar, Orehova vas, ki jo zastopa Zoran Dular, odvetnik v Krškem, na seji 29. aprila 2011
sklenilo:
Pobuda za začetek postopka za oceno ustavnosti in zakonitosti 4. člena Odloka o kategorizaciji občinskih cest (in kolesarskih poti) v Občini Hoče-Slivnica (Medobčinski uradni vestnik Štajerske in Koroške regije, št. 40/99), kolikor kategorizira lokalno cesto "Slivnica-Polana-Zgornje Hoče", v delu, ki poteka po zemljišču parc. št. 155/2, k. o. Čreta, se zavrže.
Obrazložitev
1. Pobudnica izpodbija 4. člen Odloka o kategorizaciji občinskih cest (in kolesarskih poti) v Občini Hoče-Slivnica (v nadaljevanju Odlok), kolikor kategorizira lokalno cesto "Slivnica-Polana-Zgornje Hoče", v delu, ki poteka po njenih zemljiščih. Izpodbijani del Odloka naj bi bil v neskladju z 2., 33., 67. in 69. členom Ustave, 37. členom Stvarnopravnega zakonika (Uradni list RS, št. 87/02 – SPZ), 19. členom Zakona o javnih cestah (Uradni list RS, št. 33/06 – uradno prečiščeno besedilo, 45/08, 42/09 in 109/09 – ZJC) in Uredbo o merilih za kategorizacijo javnih cest (Uradni list RS, št. 49/97 in 113/09).
2. Po tretjem odstavku 24. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) lahko pobudnik vloži pobudo, kadar podzakonski predpis ali splošni akt, izdan za izvrševanje javnih pooblastil, učinkuje neposredno in posega v pravice, pravne interese oziroma v pravni položaj pobudnika, v enem letu od njegove uveljavitve oziroma v enem letu od dneva, ko je pobudnik izvedel za nastanek škodljivih posledic. Če je izpodbijani predpis veljal že pred uveljavitvijo Zakona o spremembah in dopolnitvah Zakona o Ustavnem sodišču (Uradni list RS, št. 51/07 – v nadaljevanju ZUstS-A), začne teči enoletni rok za vložitev pobude z dnem uveljavitve ZUstS-A (tako Ustavno sodišče v odločbi št. U-I-113/08 z dne 2. 4. 2009, Uradni list RS, št. 30/09).
3. Odlok je v izpodbijanem delu začel veljati 31. decembra 1999. Pobudnica je pobudo za začetek postopka za oceno ustavnosti in zakonitosti Odloka vložila 13. julija 2010, tj. več kot deset let po uveljavitvi Odloka oziroma več kot dve leti po uveljavitvi ZUstS-A. Da vlaga pobudo v roku enega leta od dneva, ko je izvedela za nastanek škodljivih posledic, pa pobudnica ne zatrjuje. Ker njena pobuda ni pravočasno vložena, jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat, Jože Tratnik in Jan Zobec. Sklep je sprejelo soglasno.
dr. Ernest Petrič
Predsednik
zanj
mag. Miroslav Mozetič
Podpredsednik